คณะพาณิชยศาสตร์และการบัญชี มหาวิทยาลัยธรรมศาสตร์

ตึกตู้ปลา หรือ ตึกรังผึ้ง อาคารเรียนปัจจุบันในวิทยาเขตท่าพระจันทร์ ถือเป็นหนึ่งในอาคารสมัยใหม่ที่โดดเด่นที่สุดในวิทยาเขตด้วยรูปแบบแพทเทิร์นของช่องหน้าต่าง ได้รับการออกแบบโดยนายอมร ศรีวงศ์ในปี พ.ศ. 2512
คณะพาณิชยศาสตร์และการบัญชี มหาวิทยาลัยธรรมศาสตร์ เป็นคณะวิชาที่จัดตั้งขึ้นเป็นอันดับ 2 ของมหาวิทยาลัยธรรมศาสตร์ เมื่อวันที่ 23 พฤศจิกายน พ.ศ. 2481 ภายในการนำของหลวงดำริอิสรานุวรรตน์ จัดการเรียนการสอนด้านการบัญชี และการบริหารธุรกิจ ด้วยวิสัยทัศน์ของการมุ่งไปสู่การเป็น "ต้นแบบของสถาบันการศึกษาและวิจัยด้านการบัญชี และบริหารธุรกิจที่ดีที่สุดของประเทศไทย" (Thailand's Best Business School Model)
คณะพาณิชยศาสตร์และการบัญชี มหาวิทยาลัยธรรมศาสตร์ หรือ "Thammasat Business School – TBS" มีอายุครบ 85 ปีในวันที่ 23 พฤศจิกายน พ.ศ. 2566
ในระยะเริ่มแรกได้ก่อตั้งเป็น "แผนกวิชาการบัญชี" โดยเปิดสอน 2 หลักสูตร คือ
# หลักสูตร 4 ปี ได้รับประกาศนียบัตรทางการบัญชี เทียบเท่าปริญญาตรี
# หลักสูตร 5 ปี ได้รับประกาศนียบัตรชั้นสูงทางการบัญชี เทียบเท่าปริญญาโท
ปัจจุบัน การจัดการเรียนการสอนมีครบทั้ง 3 ระดับ คือ ปริญญาตรี ปริญญาโท และปริญญาเอก มีทั้งหลักสูตรภาษาไทย และหลักสูตรนานาชาติ คณะพาณิชยศาสตร์และการบัญชี มหาวิทยาลัยธรรมศาสตร์ เป็นคณะที่มีอัตราการแข่งขันสูงในระบบรับตรงรวมทั้งในระบบแอดมิดชั่น โดยเฉพาะอย่างยิ่ง หลักสูตรนานาชาติหรือ BBA
ในระดับปริญญาโท หลักสูตร MBA ได้รับการยอมรับมาอย่างยาวนานจากแวดวงธุรกิจว่าดีที่สุดแห่งหนึ่งของประเทศ โดยในปี ค.ศ. 2024 QS Global MBA Ranking จัดอันดับให้หลักสูตร MBA ของธรรมศาสตร์ (Thammasat Business School) เป็นอันดับ 1 ของประเทศไทย อันดับ 1 ของเอเชีย ในเรื่อง Return on Investment อันดับ 8 ของเอเชียในแง่ภาพรวม และเป็นอันดับที่ 64 ของโลก
ปัจจุบันคณะฯได้ผลิตบัณฑิตรุ่นใหม่รับใช้สังคมในทุกหน่วยงานอันเป็นผู้นำในการสร้างการเปลี่ยนแปลงในแวดวงธุรกิจเป็นจำนวนมากอีกทั้งศิษย์เก่าที่มีชื่อเสียงทั้งในวงการธุรกิจไม่ว่าจะเป็นทั้งระดับไทยและนานาชาติ

**ประวัติ**
อาคารเรียนคณะพาณิชยศาสตร์และการบัญชี มหาวิทยาลัยธรรมศาสตร์ ศูนย์รังสิต (ขวา)
เดิมมหาวิทยาลัยวิชาธรรมศาสตร์และการเมืองเปิดสอนหลักสูตรการศึกษาเฉพาะวิชากฎหมาย เมื่อสำเร็จการศึกษาได้รับปริญญาธรรมศาสตรบัณฑิตแล้วจึงแยกออกไปศึกษาระดับปริญญาโทสาขาวิชาต่าง ๆ ในปี พ.ศ. 2478 วิชาการบัญชีได้เข้ามามีบทบาทสำคัญ โดยเป็นวิชาหนึ่งในหลักสูตรปริญญาโททางเศรษฐศาสตร์ โดยมีหลวงดำริอิศรานุวรรตน์ เป็นผู้สอน 
ในสมัยนั้นวิชาการบัญชียังไม่แพร่หลาย ยังมิได้มีการบันทึกบัญชีเป็นกิจจะลักษณะ ผู้มีความรู้ทางการบัญชีจริง ๆ มีน้อยมากเพียง 3 – 4 คนเท่านั้น และหนึ่งในจำนวนนั้นคือ หลวงดำริอิศรานุวรรตน์ ผู้มีบทบาทในการก่อตั้งและพัฒนาวิชาการบัญชี เป็นผู้ริเริ่มให้มีกฎหมายรับรองการจัดตั้งสภาบัญชี โดยมีวัตถุประสงค์เพื่อส่งเสริมวิชาชีพสอบบัญชี และเพื่อเป็นองค์กรให้รัฐบาลในการจัดดำเนินการทดสอบความชำนาญงานทางบัญชีเพื่อออกประกาศนียบัตรวิชาชีพรับรองว่าผู้นั้นเป็นผู้ที่มีความรู้ทางการบัญชี ดีพอที่จะเป็นผู้สอบบัญชีรับอนุญาตอิสระได้ 
รัฐบาลในสมัยนั้นพิจารณาเห็นว่ายังไม่สมควรที่จะจัดตั้งสภาบัญชี เนื่องจากผู้มีความรู้ทางบัญชีน้อยมาก จึงเห็นว่าควรจะส่งเสริมในการให้วิชาความรู้ทางการบัญชีให้แพร่หลาย ดังนั้นหลวงดำริอิศรานุวรรตน์ จึงได้ขอให้รัฐบาลรับนโยบายอนุมัติให้มีการศึกษาวิชาการบัญชีที่มหาวิทยาลัยวิชาธรรมศาสตร์และการเมือง โดยระยะแรกได้ก่อตั้ง “แผนกวิชาการบัญชี” เมื่อวันที่ 23 พฤศจิกายน พ.ศ. 2481 จึงถือว่าคณะฯ ได้ใช้เป็นวันสถาปนาตั้งแต่นั้นเป็นต้นมา และได้มีการดำเนินการปรับปรุงหลักสูตรให้เทียบเท่ากับสถานการณ์ในปัจจุบัน- พ.ศ. 2481  แผนกวิชาการบัญชี ได้เปิดสอนวิชาการบัญชีโดยแบ่งเป็น 2 หลักสูตร 1. หลักสูตร 3 ปี ผู้ที่สำเร็จการศึกษาจะได้รับประกาศนียบัตรทางการบัญชี ซึ่งเทียบเท่าระดับปริญญาตรี 2. หลักสูตร 5 ปี ผู้ที่สำเร็จการศึกษาจะได้รับประกาศนียบัตรชั้นสูงทางการบัญชี ซึ่งเทียบเท่าระดับปริญญาโท- พ.ศ. 2492 หลังจากได้ดำเนินการสอนมา 10 ปี ได้ยกฐานะชื่อ "แผนกวิชาการบัญชี" เป็น "คณะพาณิชยศาสตร์และการบัญชี" เพิ่มแผนกพาณิชยศาสตร์ หลักสูตรการศึกษา 4 ปี เมื่อสำเร็จการศึกษาแล้วได้รับปริญญาตรีทางพาณิชยศาสตร์- พ.ศ. 2499 • ยกเลิกการศึกษาแบบประกาศนียบัตรและจัดหลักสูตรการศึกษาใหม่เป็นแบบปริญญาตรีหลักสูตร 4 ปี ทั้งแผนกการบัญชีและพาณิชยศาสตร์ • เปิดสอนระดับปริญญาโทภาคกลางวัน - พ.ศ. 2505 แผนกพาณิชยศาสตร์ในระดับปริญญาตรีได้แบ่งออกเป็น 3 สาขาวิชา ประกอบด้วย สาขาวิชาการบริหารการเงินและการธนาคาร, สาขาวิชาการตลาด, สาขาวิชาการบริหารทั่วไป- พ.ศ. 2518 พัฒนาหลักสูตรระดับปริญญาตรีของคณะฯ โดยแบ่งสาขาวิชาเอกเป็น 5 สาขาวิชา แผนกวิชาบัญชีมี 1 สาขาวิชา คือ สาขาวิชาการบัญชี แผนกวิชาพาณิชยศาสตร์ มี 4 สาขาวิชา คือ สาขาวิชาการเงินและการธนาคาร สาขาวิชาการตลาด สาขาวิชาการบริหารบุคคล สาขาวิชาเทคนิคการบริหาร- พ.ศ. 2526 เปิดสาขาการพณิชยนาวีเพิ่มอีก 1 สาขาวิชาในแผนกพาณิชยศาสตร์ และหลักสูตรโครงการการตลาดภาคภาษาอังกฤษ (Master's in Marketing English Language Certificate Programme: MIM) ซึ่งเป็นหลักสูตรระดับประกาศนียบัตรบัณฑิต- พ.ศ. 2528 เปิดหลักสูตรโครงการปริญญาโทสำหรับผู้บริหาร- พ.ศ. 2531 ปรับปรุงโครงการการตลาดภาคภาษาอังกฤษ เป็นหลักสูตรระดับปริญญาโททางการตลาด ซึ่งเป็นปริญญาโททางการตลาดแห่งแรก และแห่งเดียวของประเทศไทยในขณะนั้น- พ.ศ. 2533 ปรับปรุงหลักสูตรเป็นหลักสูตรบัญชีบัณฑิตและบริหารธุรกิจบัณฑิต เปลี่ยนชื่อปริญญาด้านพาณิชยศาสตรบัณฑิต (พณ.บ.) เป็นบริหารธุรกิจบัณฑิต (บธ.บ.) และเปิดสาขาวิชาระบบสารสนเทศเพื่อการจัดการ เพิ่มอีก 1 สาขาวิชา เปลี่ยนแปลงวิธีการสอบคัดเลือกนักศึกษาเข้าศึกษาในระดับปริญญาตรี จากเดิมซึ่งเป็นการสอบคัดเลือกรวมเป็นแยกรับเข้าตามสายสอบโดยแบ่งออกเป็น 2 สาย คือ สายบัญชี และสายบริหารธุรกิจ- พ.ศ. 2535 จัดตั้งโครงการปริญญาตรีบริหารธุรกิจ (หลักสูตรนานาชาติ) จัดตั้งโครงการร่วมผลิตบัณฑิตระดับปริญญาเอก สาขาบริหารธุรกิจ (The Joint Doctoral Program in Business Administration) โดยการลงนามความร่วมมือและประสานงานระหว่างสถาบันบัณฑิตพัฒนบริหารศาสตร์ จุฬาลงกรณ์มหาวิทยาลัย และมหาวิทยาลัยธรรมศาสตร์ และดุษฎีบัณฑิตคนแรกของโครงการได้สำเร็จการศึกษาในปีการศึกษา 2539- พ.ศ. 2539 เปิดสอนหลักสูตรประกาศนียบัตรบัณฑิตทางการประเมินราคาทรัพย์สิน โครงการนี้เกิดขึ้นจากความร่วมมือระหว่างกรมที่ดิน และคณะพาณิชยศาสตร์และการบัญชี มหาวิทยาลัยธรรมศาสตร์ โดยได้รับการสนับสนุนจากธนาคารโลกและรัฐบาลออสเตรเลีย ต่อมาได้บรรจุหลักสูตรระดับปริญญาตรี หลักสูตรประกาศนียบัตรบัณฑิต และหลักสูตรปริญญาโททางด้านการประเมินราคาทรัพย์สิน ในแผนพัฒนาฯ ฉบับที่ 8 โดยเริ่มเปิดสอนหลักสูตรประกาศนียบัตรบัณฑิต ทางการประเมินราคาทรัพย์สิน เมื่อปีการศึกษา 2539- พ.ศ. 2540 ปรับปรุงหลักสูตร มีการปรับชื่อสาขาวิชา 2 สาขาวิชา และเพิ่มสาขาวิชา 1 สาขาวิชา รวมทั้งหมด 3 สาขาวิชา 1. สาขาวิชาการเงินและการธนาคารปรับเป็นสาขาวิชาการเงิน 2. สาขาวิชาบริหารอุตสาหการปรับเป็นสาขาวิชาบริหารอุตสาหการและปฏิบัติการ 3. สาขาวิชาธุรกิจอสังหาริมทรัพย์- พ.ศ. 2541 เปิดสอนปริญญาโททางวิชาชีพการบัญชี และปริญญาเอกทางการตลาดภาคภาษาอังกฤษ- พ.ศ. 2542 เปิดโครงการปริญญาโท หลักสูตรวิทยาศาสตรมหาบัณฑิต สาขาวิชาการเงิน หลักสูตรนานาชาติ (MIF)- พ.ศ. 2543 เปิดสาขาวิชาธุรกิจอสังหาริมทรัพย์ในระดับปริญญาตรี เปิดศูนย์ธรรมศาสตร์พาณิชย์อิเล็กทรอนิกส์ และศูนย์บริหารธุรกิจเพื่อสิ่งแวดล้อม- พ.ศ. 2544 เปิดโครงการปริญญาโท หลักสูตรวิทยาศาสตรมหาบัณฑิต สาขาวิชาธุรกิจอสังหาริมทรัพย์ (MRE)- พ.ศ. 2545 เปิดโครงการปริญญาโททางบริหารธุรกิจ เน้นการบริหารทรัพยากรมนุษย์และองค์การ (HRM)- พ.ศ. 2546 ปรับปรุงหลักสูตรโครงการปริญญาโททางการบัญชี โครงการปริญญาโททางวิชาชีพการบัญชี หลักสูตรนานาชาติ และโครงการปริญญาโททางการบัญชี สำหรับอาจารย์ผู้สอนวิชาบัญชีระดับอุดมศึกษา โดยปรับปรุงเป็นโครงการใหม่ชื่อว่า "โครงการปริญญาโททางการบัญชี" จัดการเรียนการสอนเป็น 2 ภาษา (Bilingual) MAP และเปิดโครงการปริญญาโท หลักสูตรบริหารธุรกิจมหาบัณฑิต (ธุรกิจระหว่างประเทศ) หลักสูตรนานาชาติ (IMBA)- พ.ศ. 2547 ปรับปรุงหลักสูตร มีการปรับชื่อสาขาวิชา 1 สาขาวิชา สาขาวิชาการบริหารการขนส่งระหว่างประเทศปรับเป็นสาขาวิชาบริหารธุรกิจระหว่างประเทศโลจิสติกส์และการขนส่ง- พ.ศ. 2548 • จัดตั้งศูนย์ให้คำปรึกษา แห่งมหาวิทยาลัยธรรมศาสตร์ (Thammasat Business Competitiveness and Consulting Center) และศูนย์ทดสอบทักษะด้านการจัดการ แห่งมหาวิทยาลัยธรรมศาสตร์ (Scholarly Management Aptitude Requirement Test Center at Thammasat: SMART Center @ Thammasat) • หลักสูตรปริญญาตรี สาขาธุรกิจอสังหาริมทรัพย์ (BRE) และ หลักสูตรปริญญาโทธุรกิจอสังหาริมทรัพย์ (MRE) ได้รับการ Accreditation จาก Royal Institution of Chartered Surveyors (RICS) เป็นครั้งแรก จนถึงปี พ.ศ. 2551- พ.ศ. 2549 • เปิดหลักสูตรควบบัญชีบัณฑิตและมหาบัณฑิต (บูรณาการ) และหลักสูตรบริหารธุรกิจบัณฑิต (การจัดการแบบบูรณาการ) และวิทยาศาสตรมหาบัณฑิต โดยจัดการเรียนการสอนชั้นปีที่ 1 – 5 ที่ท่าพระจันทร์ • เปิดโครงการปริญญาโท หลักสูตรวิทยาศาสตรมหาบัณฑิต สาขาวิชาระบบสารสนเทศเพื่อการจัดการ (MSMIS)- พ.ศ. 2551 คณะฯ ได้ปรับปรุงหลักสูตรปริญญาเอกทางการตลาด (Doctoral Program in Marketing) ซึ่งดำเนินการสอนมาตั้งแต่ปี พ.ศ. 2541 ให้มีความกว้างขวางครอบคลุมทางด้านการบริหารธุรกิจครบทุกแขนง เป็นหลักสูตรปริญญาเอกทางธุรกิจ (Doctoral Program in Business: DPB)- พ.ศ. 2555 • คณะฯ เป็นสถาบันการศึกษาด้านบริหารธุรกิจแห่งแรกในประเทศไทย ที่ได้รับการรับรองมาตรฐานการศึกษาระดับโลก EQUIS (European Quality Improvement System) ซึ่งเป็นมาตรฐานคุณภาพทางการศึกษาด้านบริหารธุรกิจสูงสุดของ EFMD (European Foundation for Management Development) ยุโรป ทั้งระดับปริญญาตรี ปริญญาโท และปริญญาเอก- พ.ศ. 2558 • คณะฯ ปรับปรุงหลักสูตรบัณฑิตและหลักสูตรบริหารธุรกิจบัณฑิต (หลักสูตรปรับปรุง พ.ศ. 2558) โดยเพิ่มเงื่อนไขการศึกษาวิชาเอกคู่ (Double Major) เพื่อรองรับตลาดแรงงานที่มีความต้องการบัณฑิต ที่มีความรู้ความสามารถในหลาย ๆ ด้าน- พ.ศ. 2560 • คณะฯ ได้รับเลือกจากสถาบันรับรองมาตรฐานการศึกษาทางด้านธุรกิจ (Association to Advance Collegiate Schools of Business) สหรัฐอเมริกา ให้เป็นหนึ่งในคณะบริหารธุรกิจชั้นนำของโลก ทั้งทางด้านวิชาการ ระบบการจัดการงานวิจัย และการพัฒนานวัตกรรม มาตรฐานการรับรองจาก AACSB มีไม่ถึง 5% ของโรงเรียนธุรกิจทั่วโลกเท่านั้นที่ได้รับการรับรองมาตรฐานสากลนี้ และมีเพียง 4 มหาวิทยาลัยในภูมิภาคอาเซียน ที่ได้รับคัดเลือกให้ผ่านมาตรฐาน จากทั้ง AACSB และ EQUIS ในทุกระดับชั้นตั้งแต่ปริญญาตรี โท และเอก- พ.ศ. 2561 • คณะฯ ได้รับการรับรองมาตรฐานการศึกษาระดับโลกจาก AMBA (Association of MBAs) องค์กรรับรองคุณภาพระดับสากล จากสหราชอาณาจักร สําหรับหลักสูตรบริหารธุรกิจระดับบัณฑิตศึกษา (MBA) ทําให้คณะฯ เป็นสถาบันการศึกษาด้านบริหารธุรกิจ ที่บรรลุสถานะ "3 มงกุฎ" (Triple Crown) แห่งแรกและแห่งเดียวในประเทศไทย โดยเป็นสถาบันการศึกษาที่ผ่านการรับรองมาตรฐานการศึกษาระดับนานาชาติอย่างครบถ้วนจาก 3 สถาบันหลักด้านการบริหารธุรกิจของโลก นอกเหนือจาก AMBA จากสหราชอาณาจักรแล้ว ก็มี AACSB (Association to Advance Collegiate Schools of Business) จากสหรัฐอเมริกา และ EQUIS (European Quality Improvement System) จากยุโรป ซึ่งสถาบันการศึกษาด้านบริหารธุรกิจจํานวน 13,670 แห่งทั่วโลก มีเพียง 90 แห่งเท่านั้น ที่ผ่านการรับรองครบทั้ง 3 มาตรฐานดังกล่าว- พ.ศ. 2563 • คณะพาณิชยศาสตร์และการบัญชี ได้มีการพัฒนาคุณภาพอย่างต่อเนื่อง โดยได้รับการจัดอันดับ QS World University Rankings: Global MBA Rankings 2021 จากสถาบันการจัดอันดับมหาวิทยาลัยโลก QS Quacquarelli Symonds limited ในด้าน Return on Investment อันดับ 1 ของเอเซีย • โครงการปริญญาโททางการเงิน หลักสูตรนานาชาติ (MIF) ลงนามในความร่วมมือ (MOU) กับสมาคมผู้เชี่ยวชาญด้านการจัดการความเสี่ยงระดับโลก หรือ Global Association of Risk Professionals (GARP) ซึ่งเป็นสถาบันผู้จัดการสอบ Financial Risk Management (FRM) ที่ได้รับการยอมรับจากตลาดการเงินทั่วโลกและมีมาตรฐานสากล- พ.ศ. 2564 • โครงการปริญญาโทสาขาธุรกิจอสังหาริมทรัพย์ (MRE) ได้รับการจัดอันดับทางด้าน Real Estate Management จาก EDUNIVERSAL อันดับที่ 51 ถือเป็นอันดับ 1 ของประเทศไทยที่สอนทางด้าน Real Estate Business- พ.ศ. 2565 • คณะฯ ได้รับการตรวจประเมินคุณภาพ (Re – Accreditation) จาก AACSB  และได้รับการรับรองคุณภาพอย่างต่อเนื่องอีก 5 ปี จนถึงปี พ.ศ. 2570 ทําให้คณะฯ ยังคงเป็นสถาบันการศึกษาด้านบริหารธุรกิจ ที่คงสถานะ 3 มงกุฎ (Triple Crown) แห่งแรกและแห่งเดียวในประเทศไทย- พ.ศ. 2566 • คณะพาณิชยศาสตร์และการบัญชี ได้มีการพัฒนาคุณภาพอย่างต่อเนื่อง โดยได้รับการจัดอันดับ QS World University Rankings 2024
QS Master of Management Ranking 2024
MBA THAMMASAT
อันดับ 1 ของประเทศไทย 
อันดับ 8 ของเอเชีย 
อันดับ 64 ของโลก
QS Global MBA Ranking 2024

GEMBA THAMMASAT
อันดับ 1 ของประเทศไทย
อันดับ 1 ของ Asia ในเรื่อง Return on Investment
อันดับ 21 ของเอเชีย
อันดับ 131 – 140 ของโลก

**สัญลักษณ์**
 สัญลักษณ์ประจำคณะ
สัญลักษณ์ประจำคณะพาณิชยศาสตร์และการบัญชี มหาวิทยาลัยธรรมศาสตร์ คือ เรือสำเภา- สีประจำคณะ
white สีฟ้า–สีขาว

**หลักสูตรการศึกษา**

**การรับรองมาตรฐานการศึกษา**
คณะพาณิชยศาสตร์และการบัญชี มหาวิทยาลัยธรรมศาสตร์ ได้รับการรับรองวิทยฐานะ  European Quality Improvement System (EQUIS) อย่างเต็มรูปแบบ ซึ่งเป็นโครงการประกันคุณภาพระดับโลกของมูลนิธิ เพื่อพัฒนาด้านการจัดการแห่งยุโรป หรือ European Foundation for Management Development (EFMD)  โดยการรับรองวิทยฐานะ EQUIS ครั้งนี้นับเป็นครั้งแรกในประวัติศาสตร์ของคณะพาณิชยศาสตร์และการบัญชี มหาวิทยาลัยธรรมศาสตร์ และเป็นสถาบันการศึกษาด้านบริหารธุรกิจแห่งแรกในประเทศไทยที่ได้รับการรับรองมาตรฐานทั้งระดับปริญญาตรี–ปริญญาโท–และปริญญาเอกจากกรรมการผู้ประเมินคุณภาพ EQUIS Review Committee ในการรับรองมาตรฐาน ได้มีการตรวจเข้มโดยใช้มาตรฐานเดียวกับมหาวิทยาลัยชั้นนำระดับนานาชาติในทุก ๆ ด้าน อาทิ-  ด้านคุณภาพของอาจารย์และนักศึกษา-  ด้านหลักสูตรและการจัดการเรียนการสอนที่มีความทันสมัย-  ด้านงานวิจัยมีมาตรฐานที่ดีซึ่งพิสูจน์จากการได้รับการตีพิมพ์ในวารสารชั้นนำระดับนานาชาติ-  ด้านคุณภาพของการบริหารจัดการที่มีมาตรฐานในระดับสากล-  ด้านความสัมพันธ์กับองค์กรภายนอกและนักศึกษาเก่า
ทั้งนี้ EFMD ได้มีการรับรองวิทยฐานะ EQUIS ให้กับสถาบันด้านบริหารธุรกิจชั้นนำทั่วโลกรวมถึง INSEAD (France), London Business School (UK), Cambridge Business School (UK), Melbourne Business School (Australia), Tsinghua University School of Economics and Management (China), NUS Business School (Singapore)  เป็นต้น
ในวันที่ 16 กุมภาพันธ์ พ.ศ. 2560 คณะพาณิชยศาสตร์และการบัญชี มหาวิทยาลัยธรรมศาสตร์ ได้รับการรับรองคุณภาพมาตรฐานการศึกษาจาก  The Association to Advance Collegiate Schools of Business (AACSB) จากประเทศสหรัฐอเมริกา ให้เป็นหนึ่งในคณะบริหารธุรกิจชั้นนำของโลก ทั้งทางด้านวิชาการ ระบบการจัดการ งานวิจัย และ การพัฒนานวัตกรรม มาตรฐานการรับรอง จาก AACSB เป็นการรับรองที่มีคุณค่ายิ่ง เนื่องจากคณะบริหารธุรกิจมีไม่ถึง 5 เปอร์เซนต์ของทั่วโลก ที่จะได้รับมาตรฐานนี้  การได้รับคัดเลือกจาก AACSB เป็นหนึ่งในความสำเร็จ ที่ยิ่งใหญ่ของคณะพาณิชยศาสตร์และการบัญชี มหาวิทยาลัยธรรมศาสตร์ เพราะมีเพียง 4 มหาวิทยาลัยในภูมิภาคเอเชียตะวันออกเฉียงใต้คือคณะพาณิชยศาสตร์และการบัญชี มหาวิทยาลัยธรรมศาสตร์ ของไทย และ ในสิงคโปร์คือ NUS, SMU, NANYANG ที่ได้รับคัดเลือกให้ผ่านมาตรฐานจากทั้ง AACSB และ EQUIS ในทุกระดับชั้น ตั้งแต่ปริญญาตรี โท และ เอก 
ในวันที่ 14 พฤศจิกายน พ.ศ. 2561 คณะพาณิชยศาสตร์และการบัญชี มหาวิทยาลัยธรรมศาสตร์ ได้รับการรับรองคุณภาพมาตรฐานการศึกษาจาก AMBA  The Association of MBAs (AMBA) จากประเทศสหราชอาณาจักร (United Kingdom) โดยเฉพาะหลักสูตรและนวัตกรรมการศึกษาทางด้านบริหารธุรกิจในระดับบัณฑิตศึกษา (ในระดับปริญญาโทบริหารธุริจ MBA)
คณะพาณิชยศาสตร์และการบัญชี มหาวิทยาลัยธรรมศาสตร์ เป็นสถาบันการศึกษาทางด้านบริหารธุรกิจแห่งแรกในประเทศไทย ที่ได้รับการรับรองคุณภาพมาตรฐานการศึกษาครบถ้วน หรือ “Triple Crown accreditation” จากทั้ง 3 สถาบันรับรองคุณภาพการศึกษาทางด้านบริหารธุรกิจ AACSB, AMBA, และ EQUIS  ที่มีชื่อเสียงที่สุดและเป็นที่ยอมรับที่สุดทั่วโลก มีสถาบันการศึกษาทางด้านบริหารธุรกิจไม่ถึง 100 แห่งทั่วโลก ที่ได้รับรองคุณภาพมาตรฐานการศึกษาครบถ้วน (Triple Crown accreditation) จากทั้ง 3 สถาบันนี้

**บุคคลสำคัญ**
 ศ.คุณหญิงนงเยาว์ ชัยเสรี (ศิษย์เก่า, อดีตอาจารย์) อดีตคณบดีคณะพาณิชยศาสตร์และการบัญชี อดีตอธิการบดีมหาวิทยาลัยธรรมศาสตร์ อดีตนายกสภามหาวิทยาลัยธรรมศาสตร์- พนัส สิมะเสถียร (ศิษย์เก่า) อดีตรัฐมนตรีว่าการกระทรวงการคลัง, อดีตปลัดกระทรวงการคลัง, อดีตประธานคณะกรรมการพัฒนาการเศรษฐกิจและสังคมแห่งชาติ- ศ.สังเวียน อินทรวิชัย (ศิษย์เก่า, อดีตอาจารย์) อดีตคณบดีคณะพาณิชยศาสตร์และการบัญชี ผู้ก่อตั้งโครงการ Executive MBA อดีตประธานคณะกรรมการตลาดหลักทรัพย์แห่งประเทศไทย- เสนาะ อูนากูล (ศิษย์เก่า) อดีตผู้ว่าการธนาคารแห่งประเทศไทย อดีตเลขาธิการคณะกรรมการพัฒนาการเศรษฐกิจและสังคมแห่งชาติ อดีตกรรมการสำนักงานทรัพย์สินส่วนพระมหากษัตริย์- บุญชู โรจนเสถียร (ศิษย์เก่า) อดีตผู้บริหารธนาคารกรุงเทพ อดีตรองนายกรัฐมนตรีและรัฐมนตรีว่าการกระทรวงการคลัง นักธุรกิจ- ศ.เกริกเกียรติ พิพัฒนเสรีธรรม (ศิษย์เก่า, คณบดี, อธิการบดี, ศาสตราจารย์เกียรติคุณ) อธิการบดีมหาวิทยาลัยหอการค้าไทย- ดร.วีรวัฒน์ กาญจนดุล (ศิษย์เก่า) นักธุรกิจ, กรรมการสภามหาวิทยาลัย- พิชัย ชุณหวชิร (ศิษย์เก่า) รองนายกรัฐมนตรี รัฐมนตรีว่าการกระทรวงการคลัง อดีตประธานกรรมการ บริษัท บางจาก คอร์ปอเรชั่น จำกัด (มหาชน) และอดีตประธานเจ้าหน้าที่บริหารการเงิน (CFO) บริษัท ปตท. จำกัด (มหาชน)- พรรณนลิน มหาวงศ์ธิกุล (ศิษย์เก่าปริญญาตรี-โท) อดีตประธานเจ้าหน้าที่บริหารการเงิน บริษัท ปตท. จำกัด (มหาชน)- พิธา ลิ้มเจริญรัตน์ (ศิษย์เก่าภาคภาษาอังกฤษ) นักธุรกิจ นักการเมือง ที่ปรึกษาประธานคณะก้าวหน้า อดีตสมาชิกสภาผู้แทนราษฎรแบบบัญชีรายชื่อ อดีตหัวหน้าและอดีตประธานที่ปรึกษาหัวหน้าพรรคก้าวไกล - อนันต์ อัศวโภคิน (ศิษย์เก่า)  อดีตประธานและกรรมการผู้จัดการ บริษัทแลนด์แอนด์เฮ้าส์ จำกัด (มหาชน) เศรษฐีหุ้นที่มีมูลค่าสูงที่สุดในไทยหลายปีซ้อน- ศ.ดร.ธเนตร นรภูมิพิภัชน์ (อดีตอาจารย์) อดีตศาสตราจารย์ประจำคณบดีคณะพาณิชยศาสตร์และการบัญชี มหาวิทยาลัยธรรมศาสตร์- รศ.เกศินี วิฑูรชาติ (ศิษย์เก่า, อาจารย์, อธิการบดี) คณบดีคณะพาณิชยศาสตร์และการบัญชี กรรมการธนาคารกรุงเทพ จำกัด (มหาชน) รองศาสตราจารย์ประจำคณบดีคณะพาณิชยศาสตร์และการบัญชี มหาวิทยาลัยธรรมศาสตร์- ผศ.ดร.การดี ปรีชานนท์ (อาจารย์) ผู้ช่วยศาสตราจารย์ประจำคณะพาณิชยศาสตร์และการบัญชี มหาวิทยาลัยธรรมศาสตร์, พิธีกรรายการข่าว- ผศ.ดร.วุฒิพงษ์ เพรียบจริยวัฒน์ (อดีตอาจารย์) ผู้อำนวยการสถาบันสหัสวรรต- บุษยา รังสี (ศิษย์เก่า) ชื่อการแสดง นักร้องวงดนตรีสุนทราภรณ์ ชื่อจริง มานี ทัพพะรังสี- อุไรวรรณ เทียนทอง (ศิษย์เก่า) อดีตรัฐมนตรีว่าการกระทรวงแรงงาน นักการเมือง สมาชิกสภาผู้แทนราษฎร- ธวัชชัย วิไลลักษณ์ (ศิษย์เก่า) ผู้บริหารบริษัทเครือสามารถและ I-mobile- ประยูร จินดาประดิษฐ์ (ศิษย์เก่า) อดีตกรรมการผู้จัดการใหญ่ ธนาคารทหารไทย จำกัด(มหาชน)- ชัยรัตน์ คำนวณ (ศิษย์เก่า) อดีตผู้บริหารธนาคารกรุงเทพ จำกัด- สม จาตุศรีพิทักษ์ (ศิษย์เก่า) อดีตรัฐมนตรีว่าการกระทรวงพาณิชย์ อดีตผู้บริหารธนาคารนครหลวงไทย จำกัด- สมเจตน์ หมู่ศิริเลิศ (ศิษย์เก่า) ประธานเจ้าหน้าที่บริหารและกรรมการผู้จัดการใหญ่ ธนาคารธนชาต จำกัด (มหาชน)- ชาลอต โทณวณิก (ศิษย์เก่าปริญญาโท) อดีตประธานบริษัท มีเดีย ออฟ มีเดียส์ จำกัด (มหาชน)- ไพศาล นันทาภิวัฒน์ (ศิษย์เก่า) ผู้ก้อตั้งธนาคารแหลมทอง จำกัด- ฉัตรชัย ดุริยประณีต (ศิษย์เก่า) นักแต่งเพลง นักดนตรี สมาชิกวงเฉลียง- ชูวิทย์ กมลวิศิษฏ์ (ศิษย์เก่า) อดีตนักการเมือง นักธุรกิจ- ปิง เจริญศิริวัฒน์ (ศิษย์เก่า) อาจารย์สอนพิเศษ เจ้าของโรงเรียนกวดวิชา ดาว้องก์- สันติ ลุนเผ่ (ศิษย์เก่า) ศิลปินแห่งชาติ สาขาศิลปะการแสดง (ดนตรีสากล) ประจำปี พ.ศ. 2558 และเป็นนักร้องประจำคณะดุริยางค์แห่งกองทัพไทย- วราวุธ เจนธนากุล (ศิษย์เก่า) พิธีกร ประธานเจ้าหน้าที่บริหาร บริษัท เซ้นส์ มอร์ คอร์ปอเรชั่น จำกัด- พาทิศ พิสิฐกุล (ศิษย์เก่า) นักแสดง- รังสิต ศิรนานนท์ (ศิษย์เก่า) นักแสดง ยูทูบเบอร์- นันทิดา แก้วบัวสาย (ศิษย์เก่า) นักร้อง นายกองค์การบริหารส่วนจังหวัดสมุทรปราการ และอดีตกรรมการบริหารพรรคมหาชน- ศัลย์ อิทธิสุขนันท์ (ศิษย์เก่า) พิธีกร นักธุรกิจ- อรจิรา แหลมวิไล (ศิษย์เก่า ภาคภาษาอังกฤษ) นักแสดง ยูทูบเบอร์- ยุวทิพย์ อาระยานิมิตสกุล (ศิษย์เก่า ภาคภาษาอังกฤษ) นักแสดง- วิมล ศิริไพบูลย์ (ศิษย์เก่า) นักเขียนนิยายนามปากกา "ทมยันตี"- รศ.กฤษติกา คงสมพงษ์ (ศิษย์เก่า) พิธีกรรายการ กำจัดจุดอ่อน อดีตนายกสมาคมแม่บ้านทหารบก อาจารย์ประจำสาขาการตลาด สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย กรรมการสภาสถาบันผู้ทรงคุณวุฒิสถาบันเทคโนโลยีพระจอมเกล้าเจ้าคุณทหารลาดกระบัง อาจารย์พิเศษสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์- ดร.ทวีศักดิ์ กออนันตกูล รองผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ อดีตอาจารย์ประจำคณะพาณิชยศาสตร์และการบัญชี มหาวิทยาลัยธรรมศาสตร์- สุภา ปิยะจิตติ (ศิษย์เก่า) ผู้อำนวยการสำนักงานคณะกรรมการนโยบายรัฐวิสาหกิจ, อดีตรองปลัดกระทรวงการคลัง- วินัย วิทวัสการเวช (ศิษย์เก่า) อธิบดีกรมสรรพากร- เบญจา หลุยเจริญ (ศิษย์เก่า) อดีตรัฐมนตรีช่วยว่าการกระทรวงการคลัง , รองปลัดกระทรวงการคลัง- ศุภชัย พิศิษฐวานิช (ศิษย์เก่า) อดีตปลัดกระทรวงการคลัง- ธนาตรัยฉัตร ภูโชคอนันต์ (ศิษย์เก่า) นักร้อง นักแสดง พิธีกร ประธานเจ้าหน้าที่บริหารบริษัท อมาโด้ กรุ๊ป จำกัด- พุฒิพงศ์ อัสสรัตนกุล (ศิษย์เก่า หลักสูตรนานาชาติ) การตลาด ภาคภาษาอังกฤษ นักร้อง, นักแสดง- เมณิษา ชุมสายสกุล (ศิษย์เก่า) ดารานักแสดงสังกัด ช่อง 7HD- อาลิซาเบธ แซ๊ดเลอร์ ลีนานุไชย (ศิษย์เก่า) อดีตนักแสดง พิธีกร ผู้ประกาศข่าวทางช่องทีเอ็นเอ็น 16- ชัยนนท์ หาญคีรีรัตน์ (ศิษย์เก่า) อดีตนักแสดง อดีตนักร้อง ผู้ประกาศข่าวทางช่องวัน 31 และจีเอ็มเอ็ม 25 ในนามสำนักข่าววันนิวส์ และเดอะสแตนดาร์ด

**คณบดี**

**แหล่งข้อมูลอื่น**
  Thammasat University date=2008-09-16 -  Thammasat Business School-  หลักสูตรบูรณาการทางด้านการบัญชี และการบริหารธุรกิจ (หลักสูตรปริญญาตรี-โท 5 ปี) ศึกษาที่ท่าพระจันทร์ : IBMP-  หลักสูตรบริหารธุรกิจบัณฑิต (หลักสูตรนานาชาติ 4 ปี) ศึกษาที่ท่าพระจันทร์ : BBA-  หลักสูตรบริหารธุรกิจมหาบัณฑิต : MBA-  หลักสูตรบริหารธุรกิจมหาบัณฑิตสำหรับผู้บริหาร สาขาวิชาการจัดการธุรกิจสากล : XMBA-  หลักสูตรบริหารธุรกิจมหาบัณฑิต เน้นการบริหารทรัพยากรมนุษย์และองค์การ : MBA – HRM-  หลักสูตรวิทยาศาสตรมหาบัณฑิต สาขาวิชาธุรกิจอสังหาริมทรัพย์ : MRE-  หลักสูตรวิทยาศาสตรมหาบัณฑิต สาขาวิชาระบบสารสนเทศเพื่อการจัดการ : MSMIS-  หลักสูตรบัญชีมหาบัณฑิต (หลักสูตรสองภาษา) : MAP-  หลักสูตรวิทยาศาสตรมหาบัณฑิต สาขาวิชาการตลาด (หลักสูตรนานาชาติ) : MIM date=2016-04-16 -  หลักสูตรวิทยาศาสตรมหาบัณฑิต สาขาวิชาการเงิน (หลักสูตรนานาชาติ) : MIF-  หลักสูตรบริหารธุรกิจมหาบัณฑิต สาขาวิชาการจัดการธุรกิจสากล (หลักสูตรนานาชาติ) : GEMBA-  หลักสูตรบริหารธุรกิจดุษฎีบัณฑิต สาขาวิชาบริหารธุรกิจ : PhD

** ดูเพิ่ม**
 รายชื่อคณะบริหารธุรกิจในประเทศไทย- รายชื่อคณะเศรษฐศาสตร์ในประเทศไทย
หมวดหมู่:มหาวิทยาลัยธรรมศาสตร์
ธรรมศาสตร์